ddrg/super_eurlex huggingface dataset:
LV Eiropas Savienības Oficiālais Vēstnesis L 185/7

PADOMES UN KOMISIJAS LĒMUMS

(2005. gada 24. oktobris),

lai noslēgtu Protokolu, kurš pievienots Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Azerbaidžānas Republiku, no otras puses, un ar kuru ņem vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai

(2006/453/EK, Euratom)

EIROPAS SAVIENĪBAS PADOME,

EIROPAS KOPIENU KOMISIJA,

ņemot vērā Eiropas Kopienas dibināšanas līgumu, un jo īpaši tā 44. panta 2. punktu, 47. panta 2. punkta pēdējo teikumu, 55. pantu, 57. panta 2. punktu, 71. pantu, 80. panta 2. punktu, 93., 94., 133. un 181.a pantu saistībā ar 300. panta 2. punkta otro teikumu un 300. panta 3. punkta pirmo daļu,

ņemot vērā Eiropas Atomenerģijas kopienas dibināšanas līgumu, un jo īpaši tā 101. panta otro daļu,

ņemot vērā 2003. gada Pievienošanās līgumu, un jo īpaši tā 2. panta 3. punktu,

ņemot vērā 2003. gada Pievienošanās aktu, un jo īpaši tā 6. panta 2. punktu,

ņemot vērā Komisijas priekšlikumu,

ņemot vērā Eiropas Parlamenta atzinumu (1),

ņemot vērā Padomes apstiprinājumu saskaņā ar Eiropas Atomenerģijas kopienas dibināšanas līguma 101. pantu,

tā kā:

(1) 2004. gada 30. aprīlī Eiropas Kopienas un dalībvalstu vārdā tika parakstīts Protokols, kurš pievienots Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Azerbaidžānas Republiku, no otras puses, un ar kuru ņem vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai.

(2) Kamēr Protokols nav stājies spēkā, tas ir ticis provizoriski piemērots no 2004. gada 1. maija.

(3) Protokols būtu jāapstiprina,

IR PIEŅĒMUŠAS ŠO LĒMUMU.

1. pants

Ar šo Eiropas Kopienas, Eiropas Atomenerģijas kopienas un dalībvalstu vārdā tiek apstiprināts Protokols, kurš pievienots Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Azerbaidžānas Republiku, no otras puses, un ar kuru ņem vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai.

Protokola teksts ir pievienots šim lēmumam (2).

2. pants

Padomes priekšsēdētājs Eiropas Kopienas un tās dalībvalstu vārdā sniedz Protokola 4. pantā paredzēto paziņojumu. Komisijas priekšsēdētājs vienlaikus sniedz šādu paziņojumu Eiropas Atomenerģijas kopienas vārdā.

Luksemburgā, 2005. gada 24. oktobrī Padomes vārdā – priekšsēdētājs B. BRADSHAW Komisijas vārdā – priekšsēdētājs J. M. BARROSO

(1) Atzinums sniegts 2004. gada 26. oktobrī (Oficiālajā Vēstnesī vēl nav publicēts).

(2) Skatīt šā Oficiālā Vēstneša 3. lpp.
B.

Ziemeļreinas-Vestfālenes federālajā zemē: a) Aachen pilsēta: uz ziemeļiem no autoceļa A 4, A 544 un Bundesstrasse B 1, b) Bonnas pilsēta: uz dienvidiem no Bundesstrasse 56 un autoceļa A 565 (no Bonn-Endenich uz Bonn-Poppelsdorf) un uz dienvidrietumiem no Bundesstrasse 9, c) Kreis Aachen: Monschau un Stolberg pilsētas, Simmerath un Roetgen pašvaldības, d) Kreis Düren: Heimbach un Nideggen pilsētas, Hürtgenwald un Langerwehe pašvaldības, e) Kreis Euskirchen: Bad Münstereifel, Mechernich, Schleiden pilsētas un apdzīvotas vietas Billig, Euenheim, Euskirchen, Flamersheim, Kirchheim, Kuchenheim, Kreuzweingarten, Niederkastenholz, Palmersheim, Rheder, Roitzheim, Schweinheim, Stotzheim, Wißkirchen (Euskirchen pilsētā), pašvaldības Blankenheim, Dahlem, Hellenthal, Kall un Nettersheim, f) Kreis Rhein-Sieg: Meckenheim un Rheinbach pilsētas, Wachtberg pašvaldība, apdzīvotas vietas Witterschlick, Volmershofen, Heidgen (Alfter pašvaldība) un apdzīvotas vietas Buschhoven, Morenhoven, Miel un Odendorf (Swisttal pašvaldība).”
(1)

Komisijas 1997. gada 22. aprīļa Lēmumā 97/296/EK, ar ko izveido to trešo valstu sarakstu, no kurām ir atļauts ievest zvejniecības produktus, kas paredzēti lietošanai pārtikā (2), ir uzskaitītas valstis un teritorijas, no kurām atļauts ievest zvejniecības produktus, kas paredzēti lietošanai pārtikā. Minētā lēmuma pielikuma I daļā ir uzskaitītas valstis un teritorijas, uz kurām, pamatojoties uz Padomes 1991. gada 22. jūlija Direktīvu 91/493/EEK, ar ko paredz veselības nosacījumus zvejniecības produktu ražošanai un laišanai tirgū (3), attiecas īpašs lēmums, un pielikuma II daļā ir uzskaitītas valstis un teritorijas, kas atbilst Lēmuma 95/408/EK 2. panta 2. punkta prasībām.
—

Šādi Vienne baseina ūdens sateces baseini: — Vienne upes sateces baseins no tās iztekas līdz Châtellerault aizsprostam Vienne departamentā, — Gartempe upes sateces baseins no tās iztekas līdz Saint Pierre de Maillé aizsprostam Vienne departamentā, — Creuse upes sateces baseins no tās iztekas līdz aizsprostam Indre departamentā, — Suin upes sateces baseins no tās iztekas līdz Douadic aizsprostam Indre departamentā, — Claise upes sateces baseins no tās iztekas līdz Bossay-sur-Claise aizsprostam Indre un Loire departamentā, — Velleches un des trois Moulins strautu ūdens sateces baseins no to iztekas līdz des trois Moulins aizsprostam Vienne departamentā, — Atlantijas okeāna piekrastes upju baseini Vendée departamentā.
(74)

Tāpat Komisija nevar pieņemt argumentus par galvojuma īpašajām iezīmēm (sk. 47. apsvērumu) un līdz ar to cenas samazinājumu salīdzinājumā ar “normālu” tirgu šādu iemeslu dēļ: a) tas, ka Spānijā galvojumi parasti ir izpildāmi pēc pirmā pieprasījuma, ir izskaidrojams ar to, ka no saņēmēja tiek prasītas arī citas garantijas. Turpretī minētajā lietā IGAPE nepārprotami atteicās no savām tiesībām pieprasīt jebkāda cita veida garantijas (saskaņā ar Galīsijas valdības noslēgto vienošanos); b) tas, ka galvojums sedz tikai 30 % no aizdevuma ir nesvarīgs, jo galvotājam pats svarīgākais faktors ir riska summa; un c) arī tas, ka projekta virzītāji ir grupas ar atzītu maksātspēju, ir nesvarīgs, ņemot vērā to, ka minētās grupas nebūtu atbildīgas par Siderúrgica Añón parādiem.
(5)

Pamatojoties uz Komisijas sniegtajiem datiem, pēc ziņojuma, ko sniegusi Nīderlande pirms 2005. gada 1. marta atbilstīgi Padomes Regulai (EK) Nr. 3605/93 (1993. gada 22. novembris) par to, kā piemērot Eiropas Kopienas dibināšanas līgumam pievienoto Protokolu par pārmērīga budžeta deficīta novēršanas procedūru (3), kā arī pamatojoties uz ziņojumu par valsts finanšu stāvokli, kas sniegts Eurostat2005. gada 31. martā, un uz Komisijas dienestu 2005. gada pavasara prognozi, pamatoti ir šādi secinājumi: — Vispārējās valdības deficītu 2004. gadā lēš 2,3 % no IKP salīdzinājumā ar 3,2 % 2003. gadā. Rezultāts 2004. gadam saskan ar Padomes ieteikumu, kas sniegts saskaņā ar Līguma 104. panta 7. punktu, jo īpaši attiecībā uz valsts budžeta deficīta samazināšanu 2005. gadā zem atsauces vērtības – vismaz 3 % no IKP. Nodokļu pielāgošanu īstenoja 2004. gadā, veicot ievērojamus taupības pasākumus, kas bija daļēji iekļauti 2004. gada budžetā un par ko daļēji pieņēma papildu konsolidācijas pasākumu kopumu 2004. gada 14. aprīlī. Turklāt nodokļu ieņēmumi un papildu ieņēmumi no dabasgāzes pārdošanas, kas bija lielāki, nekā paredzēts, reaģējot uz augstām naftas cenām, palīdzēja deficītu samazināt. — Īstenotie budžeta pasākumi ir vērsti uz ilglaicīgu vispārējās valdības budžeta bilances uzlabošanu. Attiecībā uz 2005. gadu Komisijas dienestu 2005. gada pavasara prognoze paredz turpmāku vispārējās valdības deficīta samazināšanos līdz 2 % no IKP, reaģējot uz galvenokārt strukturāliem taupības pasākumiem, kas palielinātu IKP par 0,5 %. Tas atbilst oficiālajam mērķim – sasniegt deficītu, kas ir 2,1 % no IKP. Attiecībā uz 2006. gadu un pamatojoties uz pašreiz zināmo politiku, Komisijas dienestu 2005. gada pavasara prognozē paredzēts turpmāka deficīta samazinājums līdz 1,6 % no IKP, norādot uz noturīgu budžeta deficīta korekciju. — Budžeta konsolidāciju turpinās, samazinot cikliski koriģēto deficītu, attiecībā uz kuru paredzams, ka tas sasniegs stāvokli, kas tuvs līdzsvaram pēc tam, kad ir novērsts pārmērīgs deficīts. 2004. gadā cikliski koriģētais deficīts ievērojami samazinājās līdz 1,2 % no IKP salīdzinājumā ar 2,0 % no IKP 2003. gadā. Komisijas dienestu 2005. gada pavasara prognoze paredz cikliski koriģētā deficīta turpmāku samazinājumu 2005. gadā par vēl 0,8 % no IKP līdz 0,4 % no IKP, kas ir tuvu līdzsvaram, un samazinājumu līdz 0,0 % no IKP 2006. gadā. — Saskaņā ar 2005. gada marta paziņojumu par pārmērīga budžeta deficīta novēršanas procedūru valsts parāda attiecību 2004. gadā noturēja zem 60 % no atsauces vērtības. Komisijas dienestu 2004. gada pavasara prognoze paredz noturēt deficītu zem šīs robežvērtības 2005. gadā un 2006. gadā.
(22)

AS/VS patērētāji un ZS patērētāji ir ļoti atšķirīgi attiecībā uz savu patēriņu, kā arī noteikumiem un nosacījumiem, saskaņā ar kuriem tie iepērk elektroenerģiju. Arī komercattiecības ir ļoti atšķirīgas. VS un AS patērētāji ir lielākoties rūpnieciski patērētāji, kuriem elektroenerģija var pamatot būtisku daļu no to izdevumiem. Turpretī lielākā daļa no ZS patērētājiem ir nelieli patērētāji rūpniecībā, tirdzniecībā un mājsaimniecībās, kuru elektroenerģijas patēriņa apjoms uz patērētājiem ir diezgan ierobežots.
(13)

Attiecībā uz tirgus iespaidošanu CIRFS norāda, ka SIOEN investīcijas, kurām paredzēts atbalsts, nozīmē ievērojamu jaudas palielināšanu gan pašai SIOEN, gan nozarei kopumā. Tādēļ CIRFS arī norāda, ka neviens ražotājs, kas ir tās biedrs, šobrīd neuzrāda pietiekamu peļņu no kapitāla vai pārdošanas, tāpēc valsts atbalstu ietekme uz to konkurētspēju būtu īpaši nelabvēlīga. Turklāt CIRFS paskaidro, ka konkurējošs ražotājs ar grūtībām var no jauna atgūties pēc sanācijas procedūras tiesas uzraudzībā un ka tā atjaunošanas plānu var smagi ietekmēt valsts atbalsta piešķiršana konkurentam. Citi Kopienas ražotāji pēdējo piecu gadu laikā ir ieguldījuši aptuveni 59 miljonus euro šajā pasākumā, bez pieejas investīciju atbalstam pat no tiem rajoniem, kas saņem atbalstu. Visbeidzot, CIRFS sagaida, ka tirgū turpinās pastāvēt spēcīga konkurence un vēl vairākus gadus saglabāsies vājas iekļūšanas barjeras, ne tikai konkurences dēļ starp Kopienas ražotājiem, bet arī importa dempinga dēļ.
(40)

Tvaika katlu tirgū jaunā vienība ieņem visizdevīgākās pozīcijas ar [35-40] % no pārdošanas apjoma. Tās pozīcijas uzlabojušās par 20 % kopš 2000. gada, pateicoties SEB pārdošanas apjoma pieaugumam. Zināms skaits faktu pārliecināja Komisiju novērtēt šādu tirgus pozīciju. Vispirms, lielākais daudzums no jaunās vienības pārdošanas apjoma tika veikts ar izplatītāja, Esselunga, starpniecību caur tā uzticības katalogu. SEB, tātad, ir ļoti atkarīgs no šī viena izplatītāja. Turklāt Moulinex vairs nelaiž preci tirgū, pārdošana notiek vienīgi atbrīvojoties no preču uzkrājumiem. Šķiet arī, ka SEB nav padomā nekāda plāna, kas ļautu cerēt uz Moulinex pozīciju saglābšanu, jo Moulinex Itālijā nav pieprasīts zīmols. Visbeidzot, Itālijā ir aktīvi sarosījušies konkurenti, no kuriem Braun ir 10-15 % un Girmi 5-10 %, turklāt pēdējais ir trīskāršojis savu preču pārdošanas apjomu pēdējo divu gadu laikā.
(15)

Saskaņā ar Akta 5. panta 2. punktu valsts segs daļu no uzņēmuma nākotnes pensiju saistībām. Saskaņā ar Grieķijas tiesību aktiem persona, kas iet pensijā, saņem vienreizēju maksājumu, kas parasti ir 40 % apmērā no summas, kura izmaksāta, personu atlaižot. Saskaņā ar šo noteikumu valsts segs šo izmaksu daļu proporcionāli to gadu skaitam, ko darbinieks nostrādājis Hellenic shipyards pirms tā pārdošanas jaunajiem akcionāriem. Attiecīgo summu uzņēmumam izmaksā pēc tā pieprasījuma. Līdz ar to šis noteikums nodrošina, ka valsts maksā daļu no minētā vienreizējā maksājuma līdz 2035. gadam, kad ies pensijā pēdējie darbinieki, kas uzņēmumā nodarbināti pirms tā nodošanas jaunajiem akcionāriem.
(25)

Tetra pamatojas uz to, ko tā uzskata par rakstura atšķirību starp Form CO un informācijas pieprasījumu. Pēc Tetra domām, Form CO ir izklāstīti vairāki iepriekš definēti faktu jautājumi, kas ļauj novērtēt paziņojuma pilnīgumu, turpretim informācijas pieprasījuma saturu sastāda atkarībā no Komisijas informācijas prasībām kādā konkrētā lēmuma pieņemšanas procesa brīdī, un tas jāsaprot, ņemot vērā šo kontekstu, un parasti tas prasa, lai adresāti paustu subjektīvu viedokli par uzdotajiem jautājumiem. Turklāt Tetra uzskata, ka informācijas pieprasījumi ir mazāk formāla rakstura un ka tie dod Komisijai un pusēm iespēju apspriesties un apmainīties viedokļiem. Pēc Tetra uzskata, tas ir atzīts 14. panta 1. punkta c) apakšpunktā, kurā ir paredzēta sankcija par nepareizu informāciju, bet ne par maldinošu informāciju, turpretim 14. panta 1. punkta b) apakšpunktā ir paredzēta sankcija par nepareizas vai maldinošas informācijas sniegšanu. Uz šā pamata Tetra uzskata, ka sankciju uzlikšanas joma saskaņā ar 14. panta 1. punkta c) apakšpunktu ir daudz ierobežotāka nekā saskaņā ar 14. panta 1. punkta b) apakšpunktu.
(63)

Patiesībā, kas attiecas vispirms uz Duferco Investment ieguldītajiem 25 miljoniem EUR, Komisija atzīmē, tie nekavējoties tika nodoti Duferco Clabecq lietuves (Carsid vēl būs jāizlieto […] miljoni EUR) pārvešanai no Clabecq un papildu iekārtu iegādei. Pat ja no formāla viedokļa runa ir par diviem dažādiem uzņēmumiem ar atšķirīgu akciju kopumu, Komisija uzskata, ka no ekonomiskā viedokļa tās ir Duferco grupas daļas, un tāpēc šī grupa neuzņemas jaunu risku. To vēl jo vairāk apstiprina fakts, ka no 2002. gada 8. augustaDuferco Investment tur 94,09 % Duferco Clabecq kapitāla (skatīt 6. apsvērumu).
—

saskaņā ar spēkā esošajiem finanšu tiesību aktiem to izdevumu daļu, kas attiecināma uz ETZC uzdevumu veikšanu, sedz no Eiropas Kopienu vispārējā budžeta. Tā kā Francija nodrošina iepriekš minēto personālu, telpas un iekārtas un uzņemas to uzturēšanu, no Kopienu budžeta sedz Komisijas darbinieku algas, ceļojumu izmaksas un citus nelielus kārtējos izdevumus.
1)

Lēmuma 1. pantu aizstāj ar šādu: “1. pants 1. Dalībvalstis atļauj bišu (Apis mellifera & Bombus spp.) importu saskaņā ar Direktīvu 92/65/EEK, ja ir ievērotas šādas prasības: — bišu izcelsme ir tajās trešās valstīs vai to daļās, kas uzskaitītas III pielikuma 1. daļā, — tām pievienots veselības sertifikāts, kas atbilst I pielikumā norādītajam paraugam, un tās ir saskaņā ar garantijām, kuras noteiktas šajā paraugā, — sūtījumos vienā stropā ir saime, kurā nedrīkst būt vairāk kā 20 bites uz vienu bišu māti. 2. Dalībvalstis pieļauj 1. pantā minēto bišu (Apis mellifera & Bombus spp.) importu no trešās valsts tikai tādā gadījumā, ja Amerikas peru puve, mazā stropu vabole (Aethina tumida) un Tropilaelaps ģints ērce (Tropilaelaps spp.) ir slimības/ kaitēkļi, par kuriem visā trešās valsts teritorijā ir spēkā uzrādīšanas prasība. Izņēmuma kārtā atļauj bišu importu no epidemioloģiski vai ģeogrāfiski izolētām trešās valsts daļām, kas uzskaitītas III pielikuma 2. daļā. Ja piemēro šādu izņēmumu, bišu importu no visām citām trešās valsts teritorijas daļām, kas nav uzskaitītas III pielikuma 2. daļā, automātiski nepiemēro. 3. Noteiktajā galamērķī, kur stropus pakļauj valsts iestāžu kontrolei, bišu mātes pirms iekļaušanas vietējās bišu kolonijās pārliek jaunās tvertnēs. 4. Ievestos stropus, saimes un citus materiālus, kuru izcelsme ir trešās valstis, nosūta uz laboratoriju pārbaudei attiecībā uz mazo stropu vaboļu, to olu vai kāpuru un Tropilaelaps ģints ērču esamību tajos. Pēc laboratorijas pārbaudes visus materiālus iznīcina.”
(2)

Pēc Gábor DEMSZKY kunga atkāpšanās no amata, par ko Padomei paziņots 2004. gada 10. augustā, ir atbrīvojusies Reģionu komitejas pilntiesīgā locekļa vieta, un pēc Klára KOVÁCSNÉ HORVÁTH, kundzes atkāpšanās no amata, par ko Padomei paziņots 2004. gada 7. jūlijā, un János LÁZÁR kunga atkāpšanās no amata, par ko Padomei paziņots 2004. gada 21. septembrī, ir atbrīvojušās divas Reģionu komitejas locekļu aizstājēju vietas, kā arī pēc Gábor BIHARY kunga izvirzīšanas par pilntiesīgu komitejas locekli ir atbrīvojusies viena komitejas locekļa aizstājēja vieta,
(2)

Pēc Pedro SANTANA LOPES kunga atkāpšanās no amata, par ko Padomei paziņots 2004. gada 22. jūlijā, ir atbrīvojusies pilntiesīga Reģionu komitejas locekļa vieta, pēc Roberto de Sousa Rocha AMARAL kunga atkāpšanās no amata, par ko Padomei paziņots 2004. gada 7. decembrī, ir atbrīvojusies Reģionu komitejas locekļa aizstājēja vieta, un pēc Manuel do Nascimento MARTINS kunga izvirzīšanas par pilntiesīgu komitejas locekli ir atbrīvojusies Reģionu komitejas locekļa aizstājēja vieta,
(1)

Komisijas 1997. gada 7. jūlija Lēmums 97/467/EK, ar ko izveido to trešo valstu uzņēmumu pagaidu sarakstus, no kuriem dalībvalstis atļauj ievest trušu gaļu un saimniecībā audzētu medījamo dzīvnieku gaļu (2), nosaka to trešo valstu uzņēmumu pagaidu sarakstus, no kuriem dalībvalstis atļauj ievest saimniecībā audzētu medījamo dzīvnieku gaļu, trušu gaļu un skrējējputnu gaļu.
2.3.

Nolīguma C protokola pielikumu, kurā noteikti kvantitatīvie ierobežojumi eksportam no Baltkrievijas Republikas uz Eiropas Kopienu pēc Baltkrievijas Republikā veiktajām IPD, laikposmam no 2006. gada 1. janvāra līdz 2006. gada 31. decembrim aizstāj ar šīs vēstules 2. papildinājumu.
(7)

Pastāvīgi samazinoties apgrozījumam, Greußener Salamifabrik no 1995. gada sāka strādāt ar zaudējumiem, un tam veidojās negatīva ar kārtējo darbību saistītā naudas plūsma. Uz ārkārtīgi kritisko naudas plūsmas situāciju uzņēmumā norādījuši Dr. Zimmermann & Partner 1996. gada septembrī sagatavotajā dokumentā. Tas, ka uzņēmums nonācis finansiālās grūtībās, minēts arī Komisijas lēmumā par pārbaudes procedūras sākšanu (4), un šis fakts netika apstrīdēts arī tās laikā. Tika atzīts par vajadzīgu veikt Greußener Salamifabrik reorganizāciju. Šīs reorganizācijas finansēšanai uzņēmums 1996. gada pēdējā ceturksnī ņēmis papildu kredītus (DEM 375 000 no Dresdner Bank AG un DEM 725 000 no Sparkasse Erfurt). Abiem kredītiem piešķirta valsts garantija 80 % apjomā par kopējo summu DEM 880 000, kas izmaksāta caur Thüringer Aufbaubank. Par šo garantiju, kas turpmāk saukta par Atbalstu 1, netika paziņots Komisijai, kā tas noteikts Komisijas 1989. gada 5. aprīļa vēstulē dalībvalstīm SG(89) D/4328.
5)

Pielikumu groza šādi: a) pielikuma 1. punkta b) apakšpunkta iii) daļā “2004./2005.” aizstāj ar “2005./2006.”; b) pielikuma 1. punkta b) apakšpunkta iii) daļas otrajā ievilkumā “2005. gada 1. janvārim” aizstāj ar “2006. gada 1. janvārim”; c) 1. punkta b) apakšpunkta iii) daļai pievieno šādu trešo ievilkumu: “— oficiāli uzrauga no to ievešanas laika iesaiņošanas centrā līdz to ievietošanai maisos, kas tiek aizzīmogoti saskaņā ar 1. punkta b) apakšpunkta x) daļas prasībām.”; d) 1. punkta b) apakšpunktā v) daļu aizstāj šādi: “v) tieši pirms izvešanas uz Kopienu oficiāli pārbaudītiem nosūtīšanas ostā, pārgriežot 400 bumbuļus no katras kaitēkļbrīvas zonas sūtījuma, kas izņemti vismaz no desmit maisiem no katras kaitēkļbrīvas zonas,”; e) pielikuma 1. punkta b) apakšpunkta xii) daļā “2005. gada 1. janvārim” aizstāj ar “2006. gada 1. janvārim”; f) pielikuma 5. punkta otrajā daļā “2004./2005.” aizstāj ar “2005./2006.”.
(1)

Saskaņā ar Direktīvas 2000/29/EK III pielikuma A daļas 12. punkta noteikumiem dalībvalstīs nedrīkst ievest Solanum L. sugu un to hibrīdu bumbuļus, izņemot sēklas kartupeļus un dažus citus kartupeļus, kas minēti III pielikuma A daļas 10. un 11. punktā, kuru izcelsme ir dažās Eiropas trešās valstīs, kas nav valstis, kuras atzītas par brīvām no Clavibacter michiganensis (Smith) Davis et al. ssp. sepedonicus (Spieckerman and Kotthoff) Davis et al. (šeit turpmāk “organisms”), vai kuru noteikumus atzīst par līdzvērtīgiem Kopienas noteikumiem par organisma apkarošanu.
(2)

Komisijas 2000. gada 29. septembra Lēmumā 2000/609/EK, ar kuru nosaka dzīvnieku un sabiedrības veselības nosacījumus un veterināro sertifikāciju saimniecībā audzētu skrējējputnu gaļas importam un groza Lēmumu 94/85/EK, ar ko izveido to trešo valstu sarakstu, no kurām dalībvalstis atļauj importēt svaigu mājputnu gaļu (4), ir noteikts, ka dalībvalstis atļauj ievest svaigu saimniecībā audzētu skrējējputnu gaļu tikai no tām trešajām valstīm vai trešo valstu daļām, kas iekļautas Lēmuma 2000/609/EK I pielikumā, ja ir ievēroti daži nosacījumi. Pašlaik Urugvaja šajā lēmumā nav iekļauta.
*

Pievērš uzmanību pilēšanai no parauga apakšmalas, jebkāda mehāniska defekta vai caurumu veidošanās gadījumā apzīmējumam pievieno sufiksu “x”, lai norādītu, ka testa laikā notika viens vai vairāki no minētajiem gadījumiem. Turklāt atkarībā no ražojuma slīpuma pārbaudes laikā pievieno burtus EXT.F, lai norādītu “plakans vai horizontāls”, un EXT.S – lai norādītu “slīps”.”
(8)

Parāda attiecība pret IKP 2003. gadā pārsniedza Līgumā noteikto atsauces vērtību – 60 % no IKP, 2004. gadā sasniedzot 61,9 %, kas nozīmē pieaugumu par 8,5 procenta punktiem no IKP kopš 2000. gada. Parāda attiecības pieaugumu var izskaidrot ar ļoti zemu primāro pārpalikumu, ievērojamām parādu palielinošām krājumu un plūsmu korekcijām, kā arī ar zemo nominālo IKP pieaugumu. Turklāt Stabilitātes programmas 2005. gada jūnija atjauninājumā ietvertie parāda skaitļi laikposmam no 2005. gada līdz 2007. gadam, kas visumā saskan ar Komisijas dienestu 2005. gada pavasara prognozēs noteiktajām parāda perspektīvām, vedina domāt, ka sagaidāms turpmāks straujš parāda attiecības pieaugums, kas maksimumu – nedaudz zem 68 % – sasniegs 2007. gadā. Tas ir pretrunā Līguma prasībai, ka tad, ja ir pārsniegta atsauces vērtība – 60 % no IKP, parāda attiecībai pietiekami strauji jāsamazinās un jātuvinās atsauces vērtībai. Tas liecina, ka Līgumā noteiktā prasība attiecībā uz parāda kritēriju nav izpildīta.
(4)

Saskaņā ar 5. panta 1. punkta c) apakšpunktu Direktīvā 2002/95/EK katrs pielikumā noteiktais atbrīvojums jāpārskata vismaz reizi četros gados vai četrus gadus pēc tam, kad sarakstam pievienots punkts ar mērķi apsvērt no pielikuma svītrot elektrisko un elektronisko iekārtu materiālus, ja to likvidēšana vai aizvietošana, izmantojot plānojuma izmaiņas vai materiālus un detaļas, kam nav vajadzīgi 4. panta 1. punktā minētie materiāli vai vielas, ir tehniski vai zinātniski iespējama ar nosacījumu, ka aizvietošanas radītā negatīvā ietekme uz vidi, veselību un/vai patērētāju drošību neatsver iespējamos tās radītos ieguvumus attiecībā uz vidi, veselību un/vai patērētāju drošību.
(5)

Saskaņā ar 5. panta 1. punkta c) apakšpunktu Direktīvā 2002/95/EK katrs tās pielikumā noteiktais atbrīvojums jāpārskata vismaz reizi četros gados vai ceturtajā gadā pēc tam, kad sarakstam pievienots jauns punkts, ar mērķi apsvērt to, vai no pielikuma svītrot elektrisko un elektronisko iekārtu materiālus un detaļas, ja ir tehniski vai zinātniski iespējama to neizmantošana vai aizvietošana, izdarot izmaiņas konstrukcijā vai izmantojot materiālus un detaļas, kam nav vajadzīgi 4. panta 1. punktā minētie materiāli vai vielas, ar nosacījumu, ka aizvietošanas radītā negatīvā ietekme uz vidi, veselību un/vai patērētāju drošību neatsver iespējamos tās radītos ieguvumus attiecībā uz vidi, veselību un/vai patērētāju drošību. Tādēļ līdz 2010. gadam veic katra šajā lēmumā paredzētā atbrīvojuma izvērtējumu.
(5)

Ar Komisijas Lēmumu 2005/432/EK (3) izstrādāts to trešo valstu saraksts, no kurām dalībvalstis drīkst atļaut gaļas produktu importu, un noteikti apstrādāšanas režīmi, lai novērstu slimību pārnešanas risku ar minētiem produktiem. Apstrāde, kas jāveic attiecīgajam produktam, ir atkarīga no veselības stāvokļa izcelsmes valstī tām sugām, no kurām gaļa tiek iegūta. Lai izvairītos no nevajadzīgiem tirdzniecības apgrūtinājumiem, ir jāatļauj ievest Bulgārijas izcelsmes mājputnu gaļas produktus, kuri apstrādāti vismaz 70 grādu temperatūrā pēc Celsija skalas tā, ka viss produkts atradies šādā temperatūrā.